Արթուր Օսիկյան

Արթուր Հակոբի Օսիկյան (), ՀՀ պետական գործիչ, Հայաստանի արդարադատության նախարարության քրեակատարողական վարչության պետ (2014-2018), արդարադատության գեներալ-մայոր։ Իրավաբանական գիտությունների թեկնածու։

Կրթություն 
 Ավարտել է Երևանի պետական համալսարանի իրավաբանական ֆակուլտետը,
 Ավարտել է Հայաստանի ամերիկյան համալսարանը՝ իրավաբանի որակավորմամբ։
 Սովորել է ԱՄՆ Կալիֆոռնիայի Բերկլիի համալսարանում։

Աշխատանքային գործունեությունը 
 1995-1999 թթ. աշխատել է ՀՀ Ազգային ժողովի պետական-իրավական հարցերի մշտական հանձնաժողովում, որպես մասնագետ, խորհրդատու, փորձագետ,
 1999-2001 թթ. աշխատել է ՀՀ Գլխավոր դատախազությունում՝ ՀՀ զինվորական դատախազի օգնական,
 2001-2003 թթ. - ՀՀ կառավարության աշխատակազմի իրավաբանական վարչության պետ,
 2003-2008 թթ. - ՀՀ կառավարությանն առընթեր հարկային պետական ծառայության պետի տեղակալ,
 2008 թ. սեպտեմբերի 11-ին ՀՀ վարչապետի որոշմամբ նշանակվել է ՀՀ կառավարությանն առընթեր պետական եկամուտների կոմիտեի նախագահի տեղակալ։
 2009 թ. օգոստոսի 25-ին ՀՀ վարչապետի որոշմամբ ազատվել է Հայաստանի Հանրապետության կառավարությանն առընթեր պետական եկամուտների կոմիտեի նախագահի տեղակալի պաշտոնից՝ այլ աշխատանքի անցնելու կապակցությամբ։
 2009 թ. օգոստոսի 26-ից սեպտեմբերի 9-ը - ՀՀ գլխավոր դատախազի տեղակալ։
 2009 թ. սեպտեմբերի 10-ին ՀՀ Նախագահի հրամանագրով նշանակվել է ՀՀ ոստիկանության պետի տեղակալ։
 2014 թ. սեպտեմբերի 3-ին ՀՀ Նախագահի հրամանագրով ազատվել է Հայաստանի Հանրապետության կառավարությանն առընթեր Հայաստանի Հանրապետության ոստիկանության պետի տեղակալի պաշտոնից։
 2014 թ. սեպտեմբերի 3-ին ՀՀ Նախագահի հրամանագրով նշանակվել է Հայաստանի Հանրապետության արդարադատության նախարարության քրեակատարողական վարչության պետ։
 2018 թ. հունվարի 28-ին ՀՀ Նախագահի հրամանագրով ազատվել է Հայաստանի արդարադատության նախարարության քրեակատարողական վարչության պետի պաշտոնից։

Պարգևներ և կոչումներ 
 2009 թ. սեպտեմբերի 15-ին շնորհվել է ոստիկանության գնդապետի կոչում,
 2011 թ. սեպտեմբերի 3-ին ՀՀ Նախագահի հրամանգրով շնորհվել է ոստիկանության գեներալ-մայորի հատուկ կոչում։
 2006 թ. պարգևատրվել է ՀՀ վարչապետի հուշամեդալով։
 2014 թ. սեպտեմբերի 3-ին քրեակատարողական ծառայության անցնելու կապակցությամբ ստացել է արդարադատության գեներալ-մայորի կոչում։

Ամուսնացած է, ունի մեկ որդի, մեկ դուստր։

Ծանոթագրություններ 

Երևան քաղաքում ծնվածներ
Հայ ոստիկաններ
Հայ գեներալներ
Ոստիկանության գեներալ-մայորներ
Արդարադատության գեներալ-մայորներ
ԵՊՀ իրավաբանական ֆակուլտետի շրջանավարտներ
Հայ պետական գործիչներ